  Майя Бывальцева 18-тӥ толшоре Удмуртиын но Ижкарын лымшорысь тӧл секундскын 15-18 метрозь кужмояса пельтылоз, каллен пельскоз, сюресъёс вылын лымы пельтэмъёс луозы. Улосвылысь Гидрометцентр вылэ чӧлскыса, со сярысь ивортэ Ижкарлэн пресс-службаез. Интыысь аксивалтон ёзэсъёс карын улӥсьёсты эскериськыны куро, водительёсты – сюрес вылын сак луыны, машинаослэсь кусыпсэс чакланы Ижкарлэн пресс-службаез 18-тӥ толшоре пилемо улоз, сайкиськылоз шуыса чаклало. Дырын-дырын лымыялоз, нуназе кот лымы усёз, каллен пельскоз, кӧня ке йӧвалег луоз. Тӧл лымшор палась секундскын 9-14 метре пельтоз, нуназе 15-18 метрозь кужмояллялоз. Уйин -10…-12, нуназе -3…-5 градус возиськоз. Сюресъёс вылын лымы пельтэмъёс. 19-тӥ толшоре пилемо улоз, дырын-дырын кӧня ке лымыялоз, кот лымы усёз, каллен пельскоз. Тӧл лымшор палась секундскын 9-14 метре пельтоз. Элькунъя уйин -2…-7, нуназе 0…-5 градус луоз. Ижкарын уйин -3…-5, нуназе 0…-2. Сюресъёс вылын лымы пельтэмъёс. 20-тӥ толшоре пилемо улоз, сайкиськылоз. Дырын-дырын ӧжыт лымыялоз. Тӧл уйин лымшор но шундыпуксён вискысь секундскын 7-12, нуназе шундыпуксён палась 5-10 метре пельтоз. Элькунъя уйин но нуназе -6…-11 градус луоз, Ижкарын уйин но нуназе -7…-9 градус возиськоз.  Тегъёс: Ижкар Удмуртия куазь тл  